stanford-oval/wikipedia huggingface dataset:
ארגו (סרט)
אי דיוקים היסטוריים > אי דיוקים נוספים

המפיק לסטר סיגל הוא דמות בדיונית שלא הייתה קיימת במציאות, והומצאה לצורכי העלילה שנכתבה לסרט (זאת בניגוד למאפר ג'ון צ'יימברס שהוא דמות אמיתית).
בניגוד להצגתו בסרט כמי שחי בגפו, במציאות טוני מנדז לא חי בנפרד מאשתו ובנו. למעשה, בספר הזכרונות שלו הוא אף מציין שאשתו היא זו שהסיעה אותו לנמל התעופה בדרכו למשימה באיראן.
בסרט נראה השלט של הוליווד שבור והרוס, כדי להמחיש לצופים שמדובר בתקופת סוף שנות ה-70. אולם השלט, שהיה מוזנח תקופה ארוכה, שוקם כבר ב-1978, כשנתיים לפני ההתרחשויות המתוארות בסרט.
הסצנה בשוק האיראני, במהלכה כמעט פורצות מהומות עקב ביקורם של השגרירים ומנדז כ"צוות הפקה קנדי" שבוחן אתרים, לא התרחשה במציאות.
סצנת מרדף של אנשי המיליציה האיראנית אחר המטוס עליו עלו ששת הדיפלומטים נוספה לסרט כדי להוסיף למתח, ולא התרחשה במציאות. למעשה אנשי משמרות המהפכה גילו על התרמית רק כ 15 שנה לאחר האירוע לאחר הסרת צו איסור הפרסום של הפנטגון על המבצע.
הביטול של המשימה ברגע האחרון לפני היציאה של מנדז והשגרירים לנמל התעופה לא אירע במציאות, אם כי הנשיא קרטר אכן עיכב ב-30 דקות את האישור הסופי למשימה, אך זאת טרם נסיעתו של מנדז לאיראן.
קבלת מידע סודי מהבית הלבן

כתב עת בארצות הברית קיבל באפריל 2016 מסמכים מתוקף חוק חופש המידע, מהם עולה כי יוצרי הסרט קיבלו מידע סודי מהבית הלבן והשתתפו בתדריכים, ראיונות, וביקורים במתקני ה-CIA.
סמן הברבורים

| --- | --- |

סמן הברבורים של המלכה חותר בסירה במהלך טקס מפקד הברבורים
 איוש נוכחי:  דייוויד בארבר
 תאריך כניסה לתפקיד:  1993
 תחום שיפוט:  הממלכה המאוחדת
 ייסוד המשרה:  המאה ה-12
 
סמן הברבורים או סמן ברבורים (באנגלית: Marker of the Swans או Swan Marker) הוא נושא משרה בחצר של המונרך של בריטניה.
סמן הברבורים הנוכחי דייוויד בארבר (David Barber), מונה לתפקידו בשנת 1993.
היסטוריה

התפקיד קיים החל מהמאה השתים-עשרה.
במשך השנים השתנה התואר, שהיה בעבר מאסטר הברבורים (Swan Master), לאחר מכן שומר הברבורים (Keeper of the Swans); ובשנת 1993 פוצלה המשרה לשתי משרות - "סמן הברבורים" (Marker of the Swans) ו"שומר הברבורים" (Warden of the Swans).
תפקיד סמן הברבורים של המונרך

תפקידם של מאסטר הברבורים, של שומר הברבורים, וכיום תפקידו של סמן הברבורים הוא לארגן את האירוע השנתי של מפקד הברבורים על נהר התמזה.
מלבד ארגון המפקד, לאור היות המונרך הבעלים של כל הברבורים בממלכה המאוחדת, נדרש סמן הברבורים לייעץ לארגונים בכל רחבי הארץ בנוגע לרווחת ברבורים ואירועים בהם מעורבים ברבורים, למפקח על בריאות אוכלוסיית הברבורים המקומית ולייעץ לארגוני דייגים ושייט כיצד לעבוד עם חיות הבר.
סמן הברבורים של המלכה עובד בשיתוף פעולה הדוק עם ארגוני הצלת ברבורים ומפקח על הצלת ברבורים חולים ופצועים. הוא גם מתאם את סילוק הברבורים מחלקי נהר התמזה המשמשים לריגטות חתירה בקיץ.
הערות שוליים

1 2 3 4 5 6 7 8   סמן הברברים מסביר את מטרותיו של מפקד הברבורים, סרטון  באתר יוטיוב
1 2 3 4 5 6 7  ההיסטוריה של המשרה - "משרות מלכותיות מוזרות" באתר מגזין TIME
סופיה, נסיכת באדן

סופיה, נסיכת באדן (בגרמנית: Sophie, Prinzessin von Baden;‏ 7 באוגוסט 1834 – 6 באפריל 1904) הייתה אשתו של וולדמאר, נסיך ליפה.
ביוגרפיה

סופיה נולדה ב-7 באוגוסט 1834 בקרלסרוהה, לווילהלם, נסיך באדן, בנם של קרל פרידריך, הדוכס הגדול של באדן ולואיזה קרולינה פון הוכברג, ולאליזבת אלכסנדרינה, דוכסית וירטמברג, בתם של לודוויג, דוכס וירטמברג והנרייטה, נסיכת נסאו-ויילבורג. היא גדלה בקרלסרוהה, יחד עם אחיותיה הגדולות, סופיה ולאופולדינה.
ב-9 בנובמבר 1858 התחתנה סופיה בקרלסרוהה עם וולדמאר, נסיך ליפה, בנם השני של לאופולד השני, נסיך ליפה ואמיליה, נסיכת שוורצבורג-זונדרסהאוזן, אולם לא היו להם ילדים. בשנת 1895 מת וולדמאר, ובעקבות כך פרץ מאבק ירושה בנסיכות ליפה, וב-6 באפריל 1904 מתה סופיה בקרלסרוהה.
הערות שוליים

↑  Huberty, Michel; Giraud, Alain; Magdelaine, F. and B. (1979). L'Allemagne Dynastique, Tome II. France: Laballery. p. 337. ISBN 2-901138-02-0.
| --- | --- |
בקרת זהויות :  GND: 1017788529  ISNI: 0000 0003 5988 5993  SUDOC: 171862473  VIAF: 221056851   WorldCat (עם VIAF): 221056851
נשיא פולין

| --- | --- |


 איוש נוכחי:  אנדז'יי דודה
 תאריך כניסה לתפקיד:  6 באוגוסט 2015
 דרכי מינוי:  נבחר בבחירות ישירות על ידי אזרחי פולין
 תחום שיפוט:  פולין 
 מעון:  ארמון הנשיאות 
 משך כהונה קצוב:  חמש שנים
 ייסוד המשרה:  11 בדצמבר 1922 
 איוש ראשון:  יוזף פילסודסקי
 www.prezydent.pl
 
נשיא פולין (בפולנית: Prezydent Rzeczypospolitej Polskiej) הוא ראש המדינה של פולין. הנשיא מחזיק בעיקר בסמכויות טקסיות וסמליות. הוא נחשב למנהיג הרשות המבצעת והמפקד העליון של הכוחות המזוינים של פולין, ולמייצג הראשי שלה כלפי חוץ.
נשיא פולין הנוכחי הוא אנדז'יי דודה ממפלגת חוק וצדק.
בחירות

נשיא פולין נבחר בבחירות ישירות על ידי הציבור אחת לחמש שנים, ועומדת לו האפשרות להיבחר לשתי קדנציות בלבד. אם בתום יום הבחירות אף מועמד לא הצליח לזכות בלמעלה מ-50% מהקולות (מצב שנוצר לעיתים קרובות בהינתן יותר משני מועמדים), קובעים יום בחירות נוסף כסבב שני, סבב בו ישתתפו רק שני המועמדים שקיבלו את מרב הקולות. על מנת להפוך למועמד לנשיאות, מלבד אזרחות פולנית יש צורך בהיות המועמד בגיל 35 ומעלה וכן בגיוס של 100,000 חתימות של אזרחים פולנים בעלי זכות הצבעה.
סמכויות

להלכה בסמכותו של הנשיא למנות את הממשלה ולפטרה, אך בדומה לישראל, בפועל הדבר נעשה על ידי הבית התחתון של הפרלמנט, הסיים, לאחר שמי מראשי המפלגות הצליח להרכיב קואליציה. עם זאת לנשיא עומדים גם סמכויות ממשיות יותר: ביכולתו להעלות לדיון נושאים בפרלמנט, ליזום חקיקה (אשר אישורה נתון בידי הפרלמנט), או להטיל וטו על חוקים שהפרלמנט אישר. במקרה והוטל וטו על חוק, לפרלמנט היכולת לבטל את הוטו ברוב של שלוש חמישיות מכלל המושבים בפרלמנט. אם כשל בלעשות כך, החוק יבוטל.
במסגרת תפקידו כנציג העליון של פולין, לנשיא יש הכוח לאשרר ולבטל הסכמים בינלאומיים. הוא אחראי למנות ולגרש שגרירים. בנוסף, הנשיא רשאי לחון עבריינים ואסירים ולהקל בעונשים. מבחינה משפטית, הוא יכול לבטל פסקי דין סופיים (בפועל, הנשיא מתייעץ בנוגע להחלטות כאלה עם שר המשפטים).
נשיאי פולין (1989-הווה)

| מס"ד | שם | שנות כהונה | מפלגה |
| --- | --- | --- | --- |
| 1 | וויצ'ך ירוזלסקי | 31 בדצמבר 1989 - 22 בדצמבר 1990 | מפלגת הפועלים המאוחדת הפולנית |
| 2 | לך ולנסה | 22 בדצמבר 1990 - 22 בדצמבר 1995 | סולידריות |
| 3 | אלכסנדר קוושנייבסקי | 22 בדצמבר 1995 - 23 בדצמבר 2000 | מפלגת הסוציאל-דמוקרטית הפולנית |
| 3 | אלכסנדר קוושנייבסקי | 23 בדצמבר 2000 - 23 בדצמבר 2005 | עצמאי |
| 4 | לך קצ'ינסקי | 23 בדצמבר 2005 - 10 באפריל 2010 | חוק וצדק |
| 5 | ברוניסלב קומורובסקי | 10 באפריל 2010 - 8 ביולי 2010 (בפועל) | המצע האזרחי |
| 6 | בוגדן ברוזניץ' | 8 ביולי 2010 (בפועל) | המצע האזרחי |
| 7 | גז'גוז' סכטינה | 8 ביולי 2010 - 6 באוגוסט 2010 (בפועל) | המצע האזרחי |
| 8 | ברוניסלב קומורובסקי | 6 באוגוסט 2010 - 6 באוגוסט 2015 | המצע האזרחי |
| 9 | אנדז'יי דודה | 6 באוגוסט 2015 - מכהן | חוק וצדק |
ראו גם

ראש ממשלת פולין
הערות שוליים

↑  ב-10 באפריל 2010 התרסק מטוס הטופולב Tu-154 שבו טס מעל רוסיה, בעת שהיה בדרכו לעיר סמולנסק, כדי להשתתף בטקס זיכרון במלאת 70 שנה לטבח יער קאטין. בהתרסקות המטוס נהרגו 96 בני אדם, בהם נשיא פולין לך קצ'ינסקי ורעייתו
| נשיאי פולין |
| --- | --- | --- |
| רפובליקת פולין (1918–1939) | יוזף פילסודסקי • גבריאל נרוטוביץ' • מאצ'יי רטאי (בפועל) • סטניסלב וויצ'חובסקי • מאצ'יי רטאי (בפועל) • איגנצי מושצ'יצקי |  |
| הממשלה הפולנית הגולה (1939–1990) | ולדיסלב רצקייביץ' • אוגוסט זאלצקי • סטניסלב אוסטרובסקי • אדוארד רצ'ינסקי • קזימירץ שבת • רישרד קאקזורוסקי |  |
| הרפובליקה העממית של פולין (1944–1989) | בולסלאב ביירוט • אלכסנדר זבצקי • אדווארד אוחאב • מריאן ספיצ'לסקי • יוסף צירנקביץ' • הנריק יבלונסקי • וויצ'ך ירוזלסקי |  |
| רפובליקת פולין (1990–היום) | וויצ'ך ירוזלסקי • לך ואלנסה • אלכסנדר קוושנייבסקי • לך קצ'ינסקי • ברוניסלב קומורובסקי (בפועל) • בוגדן ברוזניץ' (בפועל) • גז'גוז' סכטינה (בפועל) • ברוניסלב קומורובסקי • אנדז'יי דודה |  |
| --- | --- |
בקרת זהויות :  GND: 10065784-9  ISNI: 0000 0004 0387 3595
ממוקה בחטדזה

ממוקה בחטדזה יחד עם מייק פומפאו, שחזר על הגינוי של אה"ב לכיבוש הרוסי בשטחי גאורגיה והתמיכה האיתנה בריבונותה ובשלמותה הטריטוריאלית של גאורגיה, וושינגטון יוני 2019
מַמוּקָה בַּחטַדזֶה (בגאורגית: მამუკა ბახტაძე; נולד ב-9 ביוני 1982) הוא פוליטיקאי גאורגי שכיהן כראש ממשלת גאורגיה בין 20 ביוני 2018–8 בספטמבר 2019. קודם לכן כיהן כשר האוצר של גאורגיה (אנ') ‏(2017–2018) ומנכ"ל הרכבת של גאורגיה (2013–2017).
השכלה ותחילת קריירה

בחטדזה נולד בטביליסי, בגאורגיה הסובייטית, שהייתה בזמנו חלק מברית המועצות. הוא סיים את לימודיו באוניברסיטת טביליסי בשנת 2003 עם תואר בניהול ומיקרו-כלכלה וסיים לימודי הנדסת חשמל באוניברסיטה הטכנולוגית של גאורגיה. הוא קיבל תואר שני במנהל עסקים מאוניברסיטת מוסקבה ב-2005, ומהמכון האירופאי ללימודי מנהל עסקים ב-2010. לאחר שכיהן בוועדה המפקחת של חברת האנרגיה הבינלאומית של גאורגיה (אנ') מאוקטובר 2010 ועד לנובמבר 2012, מונה בחטדזה במרץ 2013 למנכ"ל חברת הרכבות הלאומית של גאורגיה, שהיא חברה בבעלות ממשלת גאורגיה.
ממשלה

פרק זה לוקה בחסר. אנא תרמו לוויקיפדיה ו.
ב-13 בנובמבר 2017 מונה בחטדזה לשר האוצר של גאורגיה בממשלה השנייה של גיורגי קוויריקשווילי (אנ'). אולם מינויו מחדש של בידזינה איוואנישווילי ליושב ראש מפלגת השלטון החלום הגאורגי הביאה ב-13 ביוני 2018 להתפטרותו של קוויריקשווילי מתפקידו כראש ממשלת גאורגיה עקב חילוקי דעות היושב ראש החדש בעל ההשפעה, וגרמה להתפטרות הממשלה כולה. בחטדזה הצעיר (36), נבחר על ידי מפלגת השלטון ליורשו של קוויריקשווילי. בחטדזה היה עד לאותה תקופה אלמוני יחסית מבחינה פוליטית. בסקר שנערך על ידי המכון הרפובליקני הבינלאומי (IRI)‏ (אנ') במאי 2018 (שבועיים לפני מינוי), ‏55% מהנשאלים לא שמעו עליו. הוא נחשב על ידי רבים כמינוי אישי של איוואנישווילי וחבר קרוב למשפחת איוואנישווילי.
ב-20 ביוני 2018 זכתה הממשלה הנכנסת של בחטדזה (אנ') בהצבעת אמון של הפרלמנט הגאורגי עם 99 קולות בעד ו-6 נגד. לאחר יישום רפורמות מבניות בהרכב הממשלה זכתה שוב הממשלה של בחטדזה בהצבעת אמון ברוב של 101 בעד לעומת 12 נגד ב-14 ביולי. בחטדזה התחייב להמשיך בשילוב גאורגיה במרחב האירו-אטלנטי וליישם "רפורמות מהותיות וחדשניות". על המועמדות של בחטדזה נמתחה ביקורת רבה על ידי האופוזיציה הפרלמנטרית, במיוחד מפלגת גאורגיה האירופית (אנ') והתנועה הלאומית המאוחדת (אנ').
ממשלה > ראש ממשלה

ביקור החוץ הראשון של בחטדזה היה בבריסל ביולי 2018, ובמהלכו אישר בפגישותיו עם גורמים אירופאים כי גאורגיה נותרה מחויבת לשאיפות האינטגרציה (אנ') של גאורגיה עם האיחוד האירופי. בנאומו בפני העצרת הכללית של האומות המאוחדות בספטמבר 2018, הוקיע בחטדזה את הנוכחות הצבאית הרוסית הנמשכת בחבלים הבדלניים של גאורגיה (אנ'), באבחזיה ובדרום אוסטיה, וקרא לרוסיה לקיים את הסכם הפסקת האש משנת 2008 ולסגת מאותם אזורים. בחטדזה הזכיר בנאומו את יוזמת השלום החדשה של גאורגיה מאפריל 2018. עם זאת, הוא הצהיר גם כי ארצו מעוניינת לשבור את הקיפאון ביחסיה עם הפדרציה הרוסית.
בחודשים הראשונים לכהונתו פרסם בחטדזה תוכניות רפורמה חדשות ושונות, רפורמה במערכת החינוך, רפורמות בתחום כלכלה ירוקה, כמו למשל רפורמת תחבורה נקייה, כחלק מהשאיפה של גאורגיה להימנות עם האזור הכלכלי האירופי. הוא היה מעורב במסע הבחירות לתמיכה במועמדותה של סלומה זוראבישווילי לנשיאות גאורגיה, ובירך על בחירתה כ"ניצחון לדמוקרטיה "בנובמבר 2018.
כשנה לאחר שהתמנה לראשות הממשלה, התפטר בחטדזה מתפקידו בתאריך ה-2/9/2019. בפוסט בפייסבוק שפרסם, כתב בחטדזה שהוא מרגיש שהוא הגשים את המשימה שלו כראש ממשלה, שהייתה הנחה והגשמה של מסגרת אסטרטגית למדינה.
ממשלה > יחסים עם רוסיה

בתחילת כהונתו, ב-26 ביוני 2018 פרסם בחטדזה את רשימת אוֹתחוֹזוֹרִיָה-טַאטוּנַאשׁווִילִי (ოთხოზორია-ტატუნაშვილის სია) רשימה שחורה הדומה לרשימת מגניטסקי, והטילה סנקציות על אותם אישים. הרשימה שהוכנה כבר בממשלה הקודמת כוללת רשימה של 33 אנשים שהיו מעורבים בפשעים כנגד אזרחים גאורגים, כמו רצח, חטיפה, עינויים, טיפול לא אנושי, בשטחים בהם אין לממשל הגאורגי כוח להגן עליהם. הרשימה נקראת באופן סמלי על שם שני גאורגים טַאטוּנַאשׁווִילִי, שנהרג בפברואר בבנין הק.ג.ב. בדרום אוסטיה בנסיבות לא ברורות וגיגי אוֹתחוֹזוֹרִיָה, שנורה בידי משמר הגבול האבחזי בגבול גאורגיה-אבחזיה. ב-22 בינואר 2019 אימצה האספה הפרלמנטרית של מועצת אירופה (אנ') את הרשימה. במהלך ביקורו באירופה באפריל 2019 הודה בחטדזה לאספה הפרלמנטרית של מועצת אירופה, והוסיף: רוסיה מנסה למחוק לחלוטין הזהות הגאורגית בחבלי גאורגיה הכבושים בידי רוסיה. במהלך נאומו בפני האספה הוא סיפר על בעיות ביחס לזכויות אדם באזורים הכבושים של גאורגיה וכי 20% משטחה של גאורגיה כבוש וכ-300,000 פליטים עדיין לא יכולים לשוב לבתיהם.
הערות שוליים

↑  Pompeo Hails Georgia’s NATO Aspirations, Backs Territorial Integrity, Radio Free Europe/Radio Liberty 12/06/2019
↑  Georgian Finance Minister Nominated As Prime Minister,‏ Radio Free Europe/Radio Liberty, ‏ 14/06/2018
↑  Bakhtadze’s Cabinet Wins Confidence, Civil Gerorgia, 20/06/2018
↑  Parliament Confirms Bakhtadze’s New Cabinet, Civil Gerorgia, 15/07/2018
↑  PM Bakhtadze: Georgia Firm on EU Integration Path, Civil Gerorgia, 27/07/2018
↑  Government Announces New Peace Initiative for Abkhazia, S.Ossetia Residents, Civil Gerorgia, 04/04/2018
↑  In UNGA Speech, PM Bakhtadze Speaks of Russian Occupation, Engagement with Abkhaz, S.Ossetians, Civil Gerorgia, 28/09/2018
↑  PM Bakhtadze Presents Education Reform Plan, Civil Gerorgia, 14/09/2018
↑  PM Bakhtadze Presents ‘Clean Transport’ Plans, Civil Gerorgia, 22/10/2018
↑  Fraser Cameron, Georgia’s European Economic Area ambitions, EURACTIV (אנ') 22/07/2019
↑  PM Bakhtadze Says Presidential Election ‘Victory for Democracy’, Civil Gerorgia, 30/11/2018
↑  "Georgian Prime Minister Resigns, Says He Has 'Fulfilled Mission'". Radio Free Europe/Radio Liberty (באנגלית). 2019-09-02. נבדק ב-2024-01-18.
↑  סרגי מגניטסקי היה חושף שחיתויות רוסי שחשף מעילת ענק ומת בנסיבות לא ברורות. מותו הוביל לחוק מגניטסקי בארצות הברית. ברשימה המקורית נכללו רק האנשים שהיו אחראים באופו ישיר למותו אולם הרשימה הורחבה לאחר מכן.
↑  Georgia to Blacklist 33 Persons for Grave Human Rights Violations in Abkhazia, S.Ossetia, Civil Georgia, 2018/06/26
↑  Georgia releases Otkhozoria-Tatunashvili sanctions list, JAMNEWS, TBILISI, 2018/06/26
↑  Georgia releases Otkhozoria-Tatunashvili sanctions list, OC Media, 2018/06/27
↑  Otkhozoria-Tatunashvili List In PACE Resolution, Civil Georgia, 2019/01/23
↑  Mamuka Bakhtadze – Russia is trying to fully erase Georgian identity, Chanal 1,  2019/04/10
| 0 | 1 | 2 |
| --- | --- | --- |
| הקודם: דימיטרי כּוּמסִישׁווִילי (אנ') |  שר האוצר של גאורגיה  2017-2018  | הבא: נִיקוֹלוֹז גַאגוּאָה (אנ') |
| 0 | 1 | 2 |
| --- | --- | --- |
| הקודם: גיורגי קוויריקשווילי |  ראש ממשלת גאורגיה  2018  | הבא: מכהן |
רגעים (אלבום של אילנה אביטל)

"רגעים" הוא אלבום האולפן הרביעי של הזמרת הישראלית אילנה אביטל. את האלבום הוציאה בשנת 1985 לאור חברת התקליטים הד ארצי. שני השירים שנכללו באלבום והגיעו למצעד הפזמונים השנתי, מקורם מאירועי זמר שונים: "מלכת הכיתה" מהשירוויזיון ו"אבא אמא וארץ ישראל" מהפסטיגל.
רשימת רצועות

| מס' | שם | משך |
| --- | --- | --- |
| 1. | אור בקצה המנהרה  | 3:19 |
| 2. | ירושלם  | 3:00 |
| 3. | רגעים  | 3:41 |
| 4. | בזכות ימים כאלה  | 2:50 |
| 5. | Simpathy  | 3:38 |
| 6. | Connection  | 3:27 |
| 7. | למה עצוב לי?  | 2:47 |
| 8. | אותו סיפור ישן  | 2:56 |
| 9. | מלכת הכיתה  | 2:40 |
| 10. | אבא אמא וארץ ישראל  | 3:30 |
| משך כולל: | משך כולל: | 28:52 |
הערות שוליים

↑  איציק יושע, אילנה אביטל, עם העיניים לאירופה, חדשות, 13 באוגוסט 1985
↑  מלכת הכיתה - אילנה אביטל, פזמונט
↑  אבא אמא וארץ ישראל - אילנה אביטל, פזמונט
| אילנה אביטל |
| --- | --- |
אלבומי אולפן: לאהוב אותך • שלום חבר • זינוק • רגעים • בלי בושה • כיוונים נעלמים • ילד המחר • אותך... פעם שנייה • תוצרת צרפת • נוגעת באושר • הסיפור האמיתי
אלבומי אוסף: אוסף הזהב • סיכוי לאהבה
אלבומי רמיקס: Hey
סינגלים: "אותך" • "אמור" • "השיבה לי" • "שובי לים" • "פגישה ראשונה" • "לילה במדבר" • "מלכת הכיתה" • "‏כל שנה בסוף הקיץ" • "עוד ועוד" • "ירושלם" • "אבא אמא וארץ ישראל" • "רגעים" • "בזכות ימים כאלה" • "אור בקצה המנהרה" • "בוא אל החגיגה" • "די לי די" • "בלי בושה" • "אתה המלך" • "סוף הצד" • "ילד המחר" • "טוב שבאתם" • "יום חדש" • "עוד תראה אותי" • "ספק" • "תגיד שכן"
נשיא שווייץ

| --- | --- |


 איוש נוכחי:  קארין קלר-סוטר
 תאריך כניסה לתפקיד:  1 בינואר 2025
 תחום שיפוט:  שווייץ 
 מעון:  הארמון הפדרלי של שווייץ 
 משך כהונה קצוב:  שנה אחת
 ייסוד המשרה:  21 בנובמבר 1848 
 איוש ראשון:  יונס פורר
 אתר רשמי
 
נשיא שווייץ (בגרמנית: Bundespräsident(in) der Eidgenossenschaft; באיטלקית: Presidente della Confederazione; בצרפתית: Président(e) de la Confédération; ברומאנש: President(a) da la Confederaziun) הוא התפקיד הבכיר ביותר בפוליטיקה של שווייץ. הנשיא הוא אחד מחברי המועצה הפדרלית והוא נבחר מתוכה על ידי אספת הברית לתקופה של שנה אחת. תפקיד הנשיא הוא בעיקרו ייצוגי וללא סמכויות נוספות על אלו של חבר מועצה, כיוון שסמכויות הרשות המבצעת ותפקידי ראש המדינה והממשלה חלים באופן שווה על שבעת חברי מועצת הברית.
הנשיאה המכהנת של שווייץ היא קארין קלר-סוטר, מהמפלגה העממית הנוצרית-דמוקרטית, שהחלה את כהונתה ב-1 בינואר 2025.
תפקידים

רוב תפקידיו של הנשיא ייצוגיים בלבד. הנשיא מקבל כתבי האמנה של שגרירים ודיפלומטים, מקבל אורחים ונציגים רמי דרג ממדינות אחרות, ונושא נאומי פתיחה באירועים דוגמת חגיגות יום תחילת השנה, יום החולים והיום הלאומי של שווייץ. בנוסף חונך הנשיא אירועים גדולים בשווייץ, בהם תערוכת הרכב בז'נבה והיריד החקלאי בסנט גאלן.
הנשיא יושב בראש ישיבות מועצת הברית בת שבעת החברים, המתפקדת כרשות מבצעת, ומשמש בה כלשון מאזניים במקרה של שוויון בהצבעה בין שאר החברים (מקרה נדיר יחסית בשווייץ). עם זאת, אין לנשיא עדיפות ממשית או סמכות על כל אחד מששת החברים האחרים במועצה, והוא מוגדר כ-"Primus inter pares", ראשון בין שווים.
בחירה

הנשיא נבחר על ידי שני בתי אספת הברית, הגוף המחוקק השווייצרי. הבחירה מתבצעת מדי שנה ביום רביעי השני של מושב החורף של האספה, והכהונה מתחילה בתחילת השנה האזרחית ונמשכת שנה אחת. הנשיא לא יכול להיבחר פעמיים ברציפות, אך יכול למלא את התפקיד מספר פעמים. מנהג קבוע בבחירה מתייחס לוותק, וקובע שחבר מועצה ייבחר רק לאחר ששימש במועצה תחת נשיאות כל חברי המועצה הוותיקים ממנו.
מלבד הנשיא מתמנה גם סגן נשיא, המחליף את הנשיא במקרי היעדרות ולרוב גם תופס את מקומו בשנה שלאחר מכן.
מקס פטיפייר נבחר לתפקיד 3 פעמים (1950, 1955, 1960).
נשיאי שווייץ (משנת 2000)

| מס' | תמונה | שם | שנת הכהונה | מפלגה | קנטון |
| --- | --- | --- | --- | --- | --- |
| 152 |  | אדולף אוגי (אנ') | 2000 | מפלגת העם השווייצרית | ברן |
| 153 |  | מוריץ לאואנברגר (אנ') | 2001 | המפלגה הסוציאל-דמוקרטית השווייצרית (אנ') | ציריך |
| 154 |  | קספר ויליגר (אנ') | 2002 | המפלגה הדמוקרטית החופשית של שווייץ | לוצרן |
| 155 |  | פסקל קושפאן (אנ') | 2003 | המפלגה הדמוקרטית החופשית של שווייץ | ואלה |
| 156 |  | ז'וזף דייס | 2004 | המפלגה העממית הנוצרית-דמוקרטית השווייצרית (אנ') | פריבור |
| 157 |  | סמואל שמיד (אנ') | 2005 | מפלגת העם השווייצרית | ברן |
| 158 |  | מוריץ לאואנברגר (אנ') | 2006 | המפלגה הסוציאל-דמוקרטית השווייצרית (אנ') | ציריך |
| 159 |  | מישלין קלמי-רה | 2007 | המפלגה הסוציאל-דמוקרטית השווייצרית (אנ') | ז'נבה |
| 160 |  | פסקל קושפאן (אנ') | 2008 | המפלגה הדמוקרטית החופשית של שווייץ | ואלה |
| 161 |  | הנס-רודולף מרץ (אנ') | 2009 | המפלגה הליברלית (אנ') | אפנצל אוסר-רודן |
| 162 |  | דוריס לויטהרד | 2010 | המפלגה העממית הנוצרית-דמוקרטית השווייצרית (אנ') | ארגאו |
| 163 |  | מישלין קלמי-רה | 2011 | המפלגה הסוציאל-דמוקרטית השווייצרית (אנ') | ז'נבה |
| 164 |  | אוולינה וידמר-שלומפף | 2012 | המפלגה השמרנית הדמוקרטית השווייצרית (אנ') | גראובינדן |
| 165 |  | אולי מאורר | 2013 | מפלגת העם השווייצרית | ציריך |
| 166 |  | דידייה בורקהלטר | 2014 | המפלגה הליברלית (אנ') | נשאטל |
| 167 |  | סימונטה סומרוגה | 2015 | המפלגה הסוציאל-דמוקרטית השווייצרית (אנ') | ברן |
| 168 |  | יוהאן שניידר-אמאן | 2016 | המפלגה הליברלית (אנ') | ברן |
| 169 |  | דוריס לויטהרד | 2017 | המפלגה העממית הנוצרית-דמוקרטית השווייצרית (אנ') | ארגאו |
| 170 |  | אלן ברסה | 2018 | המפלגה הסוציאל-דמוקרטית השווייצרית (אנ') | פריבור |
| 171 |  | אולי מאורר | 2019 | מפלגת העם השווייצרית | ציריך |
| 172 |  | סימונטה סומרוגה | 2020 | המפלגה הסוציאל-דמוקרטית השווייצרית (אנ') | ברן |
| 173 |  | גי פרמלן | 2021 | מפלגת העם השווייצרית | וו |
| 174 |  | איניאציו קאסיס | 2022 | המפלגה הליברלית (אנ') | טיצ'ינו |
| 175 |  | אלן ברסה | 2023 | המפלגה הסוציאל-דמוקרטית השווייצרית (אנ') | פריבור |
| 176 |  | ויולה אמהרד | 2024 | המרכז | ואלה |
| 177 |  | קארין קלר-סוטר | 2025 | הליברלים | סנט גאלן |
ראו גם

פוליטיקה של שווייץ
הערות שוליים

↑  שלמה פפירבלט, למה צוחקים פתאום באירופה על נשיא שוויץ? - אירופה הקלאסית, באתר הארץ, 8 במרץ 2016
| --- | --- |
בקרת זהויות :  HDS: 010086
פאולוס הראשון

האפיפיור פאולוס הראשון (בלטינית: Paulus I;‏ 700 – 28 ביוני 767) היה אפיפיור מ-29 במאי 757 עד מותו בשנת 767.
ביוגרפיה

פאולוס נולד בשנת 700 ברומא, והיה אחיו של סטפנוס השני. הוא ואחיו סטפן התחנכו לכמורה בארמון לטראנו. בתחילה הוא שימש כדיאקון רומא, הועסק לעיתים קרובות על ידי אחיו, סטפנוס השני, במשא ומתן עם המלכים הלומברדים. אחרי מותו של סטפנוס ב-26 באפריל 757, פאולוס גבר על הסיעה שרצתה להפוך את סגן הבישוף תאופילקט לאפיפיור, ונבחר ליורשו של אחיו על ידי הרוב שרצה ההמשך המדיניות של האפיפיור המנוח. שלטונו של האפיפיור החדש נשלט על ידי היחסים עם המלכים הפרנקים והלומברדים ולא עם האימפריה הביזנטית. הוא נהג כמנהג עצמאי ליידע את האקסרכיה הקיסרית ברוונה על הבחירות שלו, אבל כתב לפפין הגוץ כי הברית הפרנקית צריכה להישמר ללא פגע. פאולוס היה ככל הנראה מודאג מהסכנה הנשקפת מהמלך הלומברדי דזידריוס.
הלומברדים החזיקו את הערים אימולה, אוזימו, בולוניה, ואנקונה, אשר נתבעו על ידי רומא, ובשנת 758 תפסו את דוכסויות ספולטו ובנוונטו. בשובו מן דיכוי מרד בבנוונטו, דזידריוס ביקר ברומא, ואילץ את פאולוס לכתוב לפפין ולבקש ממנו לוותר על כל הטענות על לומברדיה. הוא הבטיח להחזיר את אימולה, אבל בתנאי שהאפיפיור ישכנע את פפין להחזיר את בני ערובה הלומברדים המוחזקים על ידי הפרנקים.
במכתב שנועד להפקיד את השליחים במעבר בטוח דרך שטח לומברדיה, הסכים פאולוס לדרישותיו של דזידריוס, והתחנן בפני פפין שיסכים לרצון הלומברדים על ידי הסכם שלום והחזרת בני הערובה. במכתב סודי שני, פאולוס יעץ לפפין על הסכם דזדיריוס עם הביזנטים לכיבוש רוונה, והפציר בפפין לבוא לעזרת האפיפיור, כדי לאלץ את מלך לומברדיה להשיב את הערים שנשמרו על ידו.
פפין ראה לנכון כי רצוי לשמור על יחסים טובים עם דזידריוס, ופאולוס ככל הנראה לא השלים הרבה במשחק הכפול שלו. מאוחר יותר, עם זאת, פפין נתן לאפיפיור תמיכה והוא שימש בורר בין הנציגות הרומית לטענות הלומברדיות.
בשנת 765 זכויות האפיפיור שוקמו בבנוונטו ובטוסקנה, וכן בטריטוריה חלקית בספולטו. בינתיים, הניכור מן קונסטנטינופול גדל יותר ויותר. מספר פעמים, במיוחד ב-759, פאולוס חשש שהקיסר הביזנטי ישלח צבא נגד העיר רומא. פאולוס חי בחרדה מתמשכת, שמא שאיפות הביזנטים במזרח יהפכו את ההשפעה הפרנקית לטובת הלומברדים. זה היה למעשה ניסיון, אבל פפין שמר על מדיניות החוץ המקורית שלו לגבי איטליה.
פאולוס מת ברומא ב-28 ביוני 767, ובמקומו נבחר סטפנוס השלישי.
הערות שוליים

↑  McClintock, John; Strong, James (15 באפריל 1882). "Cyclopaedia of Biblical, Theological, and Ecclesiastical Literature". Harper. {{cite web}}:  (עזרה)
1 2 3 4  "CATHOLIC ENCYCLOPEDIA: Pope Paul I". www.newadvent.org.
| 0 | 1 | 2 |
| --- | --- | --- |
| הקודם: סטפנוס השני | אפיפיור (רשימת האפיפיורים) | הבא: סטפנוס השלישי |
| --- | --- |
בקרת זהויות :  NLI: 987007397418905171  BIBSYS: 1449500186250  GND: 118789880  ICCU: SBLV189792  ISNI: 0000 0000 7821 2135  LCCN: nb2007020820  NKC: xx0025927  VcBA: 495/45910  VIAF: 3266988   WorldCat (עם VIAF): 3266988
נשיאי רוסיה

נשיא רוסיה (ברוסית: Президент Российской Федерации) הוא ראש המדינה וראש הרשות המבצעת הנבחר של הפדרציה הרוסית. הנשיא מנהיג את הרשות המבצעת ואת הממשל הפדרלי, והוא מוגדר בחוקה כמפקד העליון של הכוחות המזוינים של הפדרציה הרוסית. 5 אנשים כיהנו בתפקיד זה (בספירת כהונותיו הלא-רציפות של הנשיא ולדימיר פוטין). הנשיא המכהן וה-5 במספר הוא ולדימיר פוטין, המכהן מאז 7 במאי 2012.
להלן רשימת נשיאי הפדרציה הרוסית. לכל נשיא נתון תאריך השבעתו ותאריך סיום כהונתו. לא מובאת חקיקה של האספה הפדרלית, ולא מובאת פסיקה של בית המשפט העליון (להוציא מקרים חריגים).
הנשיאות הקצרה ביותר הייתה זו של דמיטרי מדבדב — 8 שנים. הנשיאות הארוכה ביותר היא זו של ולדימיר פוטין — שמכהן בקדנציה חמישית ושלישית מאז 2012 ושולט במדינה מזה 24 שנה (8 שנים מתוכן כראש ממשלת רוסיה). פוטין הוא הנשיא היחיד שכיהן יותר מפעמיים.
נשיא אחד בלבד לא השלים את כהונתו, הנשיא הראשון, בוריס ילצין התפטר כחצי שנה לפני תום כהונתו השנייה.